คริส อีแวนส์

คริสโตเฟอร์ โรเบิร์ต อีแวนส์ (; เกิด 13 มิถุนายน ค.ศ. 1981) เป็นนักแสดงชาวอเมริกัน อีแวนส์เป็นที่รู้จักจากบทบาทซูเปอร์ฮีโร่ในฐานะ “คนพลังไฟ” ซึ่งเป็นตัวละครจากมาร์เวลคอมิกส์ ในภาพยนตร์เรื่อง สี่พลังคนกายสิทธิ์ (2005) และ สี่พลังคนกายสิทธิ์: กำเนิดซิลเวอร์ เซิรฟเฟอร์ (2007) และเขาได้รับชื่อเสียงในระดับสากลจากบทบาท ”กัปตันอเมริกา” ในจักรวาลภาพยนตร์มาร์เวล ด้วยการปรากฏตัวและแสดงในภาพยนตร์ 11 เรื่อง
บทบาทที่โดดเด่นของเขาอยู่ในภาพยนตร์เรื่อง กัปตันอเมริกา: อเวนเจอร์ที่ 1 (2011), ดิ อเวนเจอร์ส (2012), กัปตันอเมริกา: มัจจุราชอหังการ (2014), อเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และอเวนเจอร์ส: เผด็จศึก (2019) ผลงานของเขาในจักรวาลภาพยนตร์มาร์เวลทำให้เขาเป็นหนึ่งในนักแสดงที่มีรายได้สูงที่สุดในโลก

อีแวนส์เริ่มแสดงด้วยละครซีรีส์ Opposite Sex (2000) และเริ่มหันไปแสดงภาพยนตร์ในเรื่อง Not Another Teen Movie ในปี 2001

ประวัติ 
อีแวนส์เกิดที่บอสตัน รัฐแมสซาชูเซตส์ เป็นบุตรชายของนักเต้น ชื่อ ลิซา และหมอฟัน ชื่อ บ็อบ เขามีเชื้อสายอิตาลี, ไอร์แลนด์, อังกฤษ และเยอรมัน โดยครอบครัวของเขานับถือศาสนาคริสต์นิกายโรมันคาทอลิก เขาจบการศึกษาจาก Lincoln-Sudbury Regional High School พออายุได้ 17 ปี อีแวนส์เซ็นสัญญากับบริษัทตัวแทนในนครนิวยอร์ก เขาได้รับเลือกให้แสดงใน Opposite Sex ทางช่องฟ็อกซ์ และ รับเชิญในเรื่อง Boston Public และ The Fugitive

อีแวนส์เรียนเต้นรำและการละครภายใต้การดูแลของครูหรือแม่ของเขา หลังจากนั้นแสดงละครเวทีเรื่อง Sunday Visitors ที่โรงละครบอสตัน เพลย์ไรทส์ เธียเตอร์และเทศกาลอีแม็ค รวมทั้งโปรดักชันของสปีคส์ พรีวิวส์ เรื่อง Suckers ในบอสตัน

เขาได้แสดงภาพยนตร์เรื่อง Fierce People คู่กับไดแอน เลนและดอนัลด์ ซัทเทอร์แลนด์ และเรื่อง The Orphan King กับอเล็กซิส เบลเดิล นอกจากนี้เขายังได้แสดงใน Not Another Teen Movie (2001)

เขาแสดงใน Cellular ร่วมกับคิม เบซิงเงอร์และวิลเลียม เอช เมซีย์ ต่อมาอีแวนส์ได้รับบทนำในเรื่อง The Perfect Score ร่วมแสดงโดยเอริกา คริสเตนเซนและสการ์เลตต์ โจแฮนส์สัน เขาโด่งดังในบท “คนพลังไฟ” ในเรื่อง Fantastic Four ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง พุช โคตรคนเหนือมนุษย์

ผลงาน

ภาพยนตร์

โทรทัศน์

วิดีโอเกมส์

รางวัล

อ้างอิง

แหล่งข้อมูลอื่น

 

บุคคลที่เกิดในปี พ.ศ. 2524
บุคคลที่ยังมีชีวิตอยู่
นักแสดงภาพยนตร์ชายชาวอเมริกัน
บุคคลจากรัฐแมสซาชูเซตส์
พุทธศาสนิกชนชาวอเมริกัน
บุคคลจากศาสนาคริสต์ที่เปลี่ยนไปนับถือศาสนาพุทธ
นักเคลื่อนไหวสิทธิกลุ่มบุคคลที่มีความหลากหลายทางเพศจากสหรัฐ